Document ID: 31987D0201

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 10ης Μαρτίου 1987
για την τροποποίηση του καθεστώτος που προβλέπεται από τον κανονισμό (ΕΟΚ) αριθ. 3420/83 του Συμβουλίου και εφαρμόζεται στα κράτη της Μπενελούξ, στη Δανία και στο Ηνωμένο Βασίλειο, απέναντι στη Λαϊκή Δημοκρατία της Κίνας
(Τα κείμενα στη δανική, αγγλική, γαλλική και ολλανδική γλώσσα είναι τα μόνα αυθεντικά)
(87/201/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3420/83 του Συμβουλίου της 14ης Νοεμβρίου 1983 για τα καθεστώτα εισαγωγής προϊόντων καταγωγής χωρών κρατικού εμπορίου που δεν έχουν ελευθερωθεί στο επίπεδο της Κοινότητας (1), και ιδίως το άρθρο 9 παράγραφος 1,
Εκτιμώντας:
ότι ο κανονισμός (ΕΟΚ) αριθ. 3420/83 καθόρισε τον κατάλογο των προϊόντων καταγωγής χωρών κρατικού εμπορίου, των οποίων η θέση σε ελεύθερη κυκλοφορία εντός των κρατών μελών υπόκειται σε ποσοτικούς περιορισμούς·
ότι η μεικτή επιτροπή που έχει συσταθεί με τη συμφωνία της Ευρωπαϊκής Οικονομικής Κοινότητας και της Λαϊκής Δημοκρατίας της Κίνας της 3ης Απριλίου 1978 (2) συνεδρίασε στις Βρυξέλλες στις 12 Ιανουαρίου 1987·ότι, μετά το πέρας των εργασιών της, πρότεινε, μεταξύ άλλων μέτρων, την κατάργηση των ποσοτικών περιορισμών στη θέση σε ελεύθερη κυκλοφορία σε ορισμένα κράτη μέλη των προϊόντων καταγωγής Κίνας·
ότι, σύμφωνα με το άρθρο 7 παράγραφος 1 του κανονισμού (ΕΟΚ) αριθ. 3420/83, οι κυβερνήσεις των χωρών της Μπενελούξ, της Δανίας και του Ηνωμένου Βασιλείου πληροφόρησαν τα άλλα κράτη μέλη και την Επιτροπή ότι κρίνουν ότι πρέπει να τροποποιηθεί, βάσει του εν λόγω κανονισμού, το καθεστώς που εφαρμόζεται στη Μπενελούξ, στη Δανία και στο Ηνωμένο Βασίλειο απέναντι στην Κίνα ·
ότι, ύστερα από εξέταση των διαφόρων στοιχείων των μέτρων που προτείνονται από τη μεικτή επιτροπή, πρέπει να δοθεί σχετική συνέχεια, λαμβάνοντας κυρίως υπόψη το άρθρο 4 παράγραφος 2 της συμφωνίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Κίνας,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι ποσοτικοί περιορισμοί στη θέση σε ελεύθερη κυκλοφορία στα κράτη μέλη των προϊόντων καταγωγής Λαϊκής Δημοκρατίας της Κίνας, που αναφέρονται στο παράρτημα, καταργούνται.
Άρθρο 2
Η παρούσα απόφαση απευθύνεται στο Βασίλειο του Βελγίου, στο Βασίλειο των Κάτω Χωρών, στο Μεγάλο Δουκάτο του Λουξεμβούργου, στο Βασίλειο της Δανίας και στο Ηνωμένο Βασίλειο της Μεγάλης Βρετανίας και της Βόρειας Ιραλνδίας.
Άρθρο 3
Η παρούσα απόφαση εφαρμόζεται από τις 31 Μαρτίου 1987.
Βρυξέλλες, 10 Μαρτίου 1987.

Labels: 3
18